En af de unge mænd, der er sigtet for overfaldet på Nanna Skovmand og hendes kæreste, er tidligere blevet dømt til udvisning af Danmark to gange

En af den fem unge - en 18-årige unge mand - der nu er sigtet for grov vold mod Nanna Skovmand og hendes kæreste, er tidligere blevet dømt til udvisning af Danmark to gange i forbindelse med domme ved Københavns byret. Den ene dom er stadfæstet af Østre Landsret.

Begge gange er udvisningen gjort betinget med en prøvetid på to år. Selvom den unge mand begik ny alvorlig kriminalitet indenfor prøvetiden af den første dom, hvor han var blevet udvist betinget, fik han alligevel en ny chance af Københavns byret, og udvisningen blev ikke effektueret.

Se også: Nanna: Nu tør jeg ikke gå udenfor en dør

Han fik sin første dom 12. marts 2013. Ét års fængsel, hvoraf 6 måneder blev gjort betinget med samfundstjeneste. Dommen blev stadfæstet af Østre Landsret 16. oktober 2013. Dog med den ændring at vilkåret for samfundstjeneste udgik, og der i stedet blev truffet afgørelser om foranstaltninger efter lov om social service med betingelser, som gælder indtil 16. november 2015.

21. november 2013 stod han igen for en dommer. Da blev han idømt fængselsstraf i tre måneder og første gang betinget udvist af Danmark med en prøvetid på to år, viser dokumenter som Ekstra Bladet er i besiddelse af.

Se også: Nanna-overfaldet: Derfor er 16-årig fængslet derhjemme

Alligevel fortsatte han den kriminelle løbebane. Og ni måneder senere, 21. august 2014 blev han ved Københavns byret idømt 1 år og fem måneders fængsel som en fællesstraf med den tidligere dom. Han blev bl.a. dømt for røveri og tyveri.

Selvom han ifølge tidligere domme opfyldte betingelserne i udlændingeloven for udvisning, stemte to af de voterende dommere for, at den nu 18-årige alligevel skulle have lov til at blive i Danmark.

Offeret bag overfaldet julenat, Nanna Skovmand, kom med denne kommentar til Ekstra Bladet, efter de opsigtsvækkende afsløringer:

- Jeg er ikke overrasket.

Læs meget mere i EKSTRA:

Mandag fik de fem sigtede yderligere 14 dages varetægtsfængsling. Se interveiw med anklager, Tomas Ruger, herover

Hør om de fem sigtede herover